Wen Zhenmeng

Wen Zhenmeng (kinesisk: 文震孟; pinyin: Wén Zhēnmeng; Wade–Giles: Wen Chen-meng, født 1574 i Suzhou, død 1636) var en maler, kalligraf, forfatter og hagearkitekt i den senere del av Ming-dynastiet.

Han kom fra en meget velstående bakgrunn; han var oldebarn av kunstneren Wen Zhengming (1470–1559) og storebror til Wen Zhenheng (1585–1645) - sistnevnte var forfatter av «Traktaten om overflødige ting». 

Wen Zhenmeng gikk til topps i den keiserlige embedsmannseksamen, og ble dermed av nasjonal politisk betydning.  I 1635 ble han Storsekretær - den høyestrangerende embedsmannsstillingen i keiserriket.

Wen Zhenmeng elsket hagestell, og hans egen hage i Suzhou ble kjent som «medisinfeltet». Hagen eksisterer fortsatt.

Referanser

Malere under Ming-dynastiet
Kinesiske kalligrafer
Mandariner
Personer fra Suzhou